
I. CLASIFICARE GENERALĂ
OCDE distinge trei categorii de spitale:

1. spitale generale: acestea sunt stabilimente autorizate care trebuie să dispună de servicii de diagnosticare şi terapie (chirurgicală sau non-chirurgicală) pentru pacienţii spitalizaţi pentru probleme variate de sănătate. În afară de activitatea principală, aceste spitale pot oferi şi alte servicii cum ar fi consultaţiile externe, anatomopatologie, radiologie, laboratoare clinice, săli de operaţie pentru diverse intervenţii şi farmacie. În această categorie se disting:

· spitalele generale cu îngrijire pe durată limitată - acute care
;

· spitalele municipale, de judeţ sau regionale;

· spitalele instituţiilor private cu scop non-lucrativ

· spitalele universitare

· spitalele militare, spitalele pentru veteranii de război şi spitalele angajaţilor din poliţie

· spitalele penitenciarelor

2. spitalele de psihiatrie şi toxicomanie: sunt stabilimente autorizate a căror activitate principală constă în diagnosticarea, terapia şi tratamentul medical al pacienţilor spitalizaţi pentru probleme legate de bolile mentale sau tulburări ca urmare a abuzului de droguri. Tratamentul acestor pacienţi constă într-un sejur prelungit într-un stabiliment care oferă îngrijire, cazare şi servicii de refacere. Serviciile de consultare psihologică şi psihiatrică cât şi serviciile de asistenţă socială sunt oferite de către aceste stabilimente. Acestea pot furniza şi alte servicii precum consultaţii externe, analize în laboratoare clinice, radiologie şi electroencefalografie.

3. spitalele specializate (altele decât spitalele de psihiatrie şi toxicomanie) sunt stabilimente autorizate a căror activitate principală constă în oferirea de servicii de diagnostic şi terapie pacienţilor spitalizaţi pentru o boală sau problemă de sănătate stabilită (altele decât tulburările mentale sau toxicomania). În acestă categorie  sunt incluse spitalele care furnizaeză îngrijire de lungă durată pentru bolile cronice şi cele care furnizează servicii de recuperare şi alte servicii conexe persoanelor cu capacităţi fizice dimunuate sau handicapate. Spitalele specializate pot furniza şi alte servicii precum consultaţiile externe, servicii de imagistică şi radiologie, laboratoare clinice, săli de operaţie, fizioterapie, învăţare şi formare profesională ca şi servicii de consiliere psihologică şi asistenţă socială. Această categorie cuprinde:

· spitalele specializate de cu îngrijire pe durată limitată;

· centrele specializate în îngrijirea de urgenţă;

· spitale specializate în ortopedie;

· sanatorii specializate;

· spitale specializate în medicina orientală (tradiţionale);

· spitale specializate în lupta împotriva bolilor infecţioase (spitale anti-tuberculoză, boli tropicale).

OMS utilizează de asemenea o categorie denumită spitale pentru îngrijire pe durată limitată (acute care hospitals). Acestea activează ca stabilimente generale şi specializate cu o durată de spitalizare relativ scurtă. Aceste stabilimente se disting de cele cu o durată de spitalizare relativ lungă (stabilimentele psihiatrice, geriatrice, de recuperare şi de îngrijire primară - nursing). Aceste spitale sunt pentru o durată de spitalizare de 18 – 30 de zile.

Casele medicale şi alte stabilimente cu îngrijire şi cazare
Spitalele se disting de această categorie care cuprinde stabilimentele a căror activitate principală constă în oferirea cazării asociate cu îngrijirea primară - nursing, o supraveghere medicală sau de alt tip în funcţie de nevoile rezidenţilor. O parte semnificativă a acestui proces ce se desfăşoară în astfel de stabilimente de îngrijire este compus din servicii sociale şi de sănătate. Acestea din urmă sunt esenţialmente de îngrijire primară. În acestă rubrică nu figurează instituţiile unde îngrijirea este oferită cu titlu ocazional sau de către personal extern (medical sau de infirmerie). Nu cuprind, de asemenea, stabilimentele care sunt conduse de către un medic (ex: case pentru handicapaţi) dar în care activitatea globală conţine într-o mică măsură îngrijirea medicală sau de infirmerie. Sunt, de asemenea, excluse casele de primire pentru persoanele în vârstă care oferă servicii de îngrijire la domiciliu (acestea sunt clasijicate la categoria îngrijire ambulatorie). 

1. casele medicale care cuprind stabilimente a căror activitate principală constă în oferirea cazării şi a serviciilor de îngrijire primară şi recuperare. Persoanele sunt internate în general pentru un sejur de lungă durată. Aceste instituţii cuprind personal auxiliar calificat însoţit de personal care asigură îngrijirea primară şi igiena personală cotidiană. Casele medicale cuprind, de exemplu

· case sau spitale de convalescenţă;

· rezidenţe medicale pentru persoane în vârstă;

· ospicii;

· case de repaus;

· case de repaus ataşate unui centru de formare medicală;

2. stabilimente pentru maladii mentale şi toxicomanie a căror activitate princială este de îngrijire a persoanelor care suferă de o maladie mentală sau tulburări legate de abuzul de droguri sau alcool. Activitatea principală a acestor stabilimente este de a oferi cazare, servicii de recuperare, supraveghere şi asistenţă psihologică. Acestea oferă, de asemenea, servicii medicale ce sunt complementare altor servicii. Aceste stabilimente pot fi:

· centre de recuperare pentru alcoolici şi toxicomani;

· case de tranziţie pentru persoane ce suferă de tulburări mentale;

· case sau spitale de covalescenţă pentru persoane cu tulburări mentale;

· rezidenţe colective pentru persoane dezorientate psihic. 

3. stabilimente pentru persoanele în vârstă care oferă în principal cazare şi îngrijire persoanelor în vârstă  sau altor persoane care sunt în incapacitatea de a se îngriji personal şi/sau care nu doresc să trăiască singure. Stabilimentele oferă locuinţă, recuperare, supraveghere şi ajutor pentru îndeplinirea activităţilor cotidiene. Anumite stabilimente oferă şi îngrijirea primară (nursing)  dar acest serviciu este furnizat de o structură distinctă. Acestea pot fi:

· structuri de primire cu acordare de asistenţă;

· locuinţe autonome pentru pensionari cu servicii polivalente de menţinere, la domiciliu;

· rezidenţe non-medicale pentru persoane în vârstă;

4. alte stabilimente de îngrijire cu cazare care conţin stabilimente a căror activitate constă în furnizarea de îngrijire cu cazare colectivă, asociate mai curând serviciilor de supraveghere şi de îngrijire - igiena corporală (alta decât îngrijirea primară – nursing), pentru o clientelă alta decât cele din stabilimentele pentru retard mental, toxicomanie şi persoane în vârstă. Acestea pot fi:

· case pentru persoanele cu deficienţe auditive sau vizuale;

· case pentru handicapaţi fără unităţi de îngrijire.

Distincţia între spitale şi case medicale este greu de făcut în practică. După OMS, diferenţele de interpretare a sensului de nursing homes – case de îngrijire face diferenţa între ţări în ceea ce priveşte datele furnizate de acestea cu privire la spitale. OMS recomandă, pe cât este posibil, de a se face distincţia între instituţiile care furnizează servicii cu titlu principal de îngrijire primară şi se numesc nursing hospitals şi cele care furnizează servicii de ajutor pentru igienă şi asistenţă a nevoilor cotidiene şi care se numesc nursing homes.

II. CLASIFICAREA SPITALELOR ÎN STATE MEMBRE ALE UE
AUSTRIA

Cadrul legislativ pentru organizarea spitalelor este oferit de către Constituţia federală (art. 15 a) şi legislaţia conexă (legea federală a spitalelor)
.

În sistemul sanitar austriac coexistă spitalele spitalele publice, spitalele private cu scop ne-lucrativ şi spitalele private cu scop lucrativ. 

Spitalele publice sunt împărţite în 6 categorii: 
· generale (dintre care 3 spitale universitare);

· specializate;

· case de convalescenţă;

· centre pentru bolnavii cronici;

· maternităţi;

·  sanatorii 

Spitalele publice sunt proprietatea landurilor, a autorităţilor locale sau guvernului federal. Spitalele private sunt proprietatea caselor de asigurări, a ordinelor religioase, a asociaţiilor sau societăţilor private
. 

BELGIA

Cadrul legal 

Legea din 10 iulie 2008 privind spitalele şi alte instituţii de îngrijiri de sănătate

Dispoziţiile Legii privind spitalele şi alte instituţii de îngrijiri de sănătate sunt aplicabile tuturor spitalelor cu personalitate juridică, proprietate publică sau privată, cu excepţia Ministerului Apărării.

În sistemul de sănătate public – privat, marea majoritate a spitalelor -  99% -  sunt spitale private fără scop lucrativ.

Belgia este una din cele două ţări europene, alături de Olanda, în care sectorul spitalicesc privat deţine locul cel mai important.

Cea mai mare parte a spitalelor private a aparţinut timp îndelungat ordinelor religioase sau organizaţiilor de asigurare de tip mutual.

Potrivit prevederilor legale, spitalele publice sunt clasificate în:

 •spitale de psihiatrie – destinate exclusiv tratamentului pacienţilor cu afecţiuni psihiatrice;
•spitale universitare 

• spitale de specialitate

• spitale generale

• spitale mici – sunt considerate spitalele care furnizează un număr foarte limitat de servicii medicale şi au un număr mic de paturi, precum şi un număr mic de medici.
• instituţii medico-sociale – în sensul prevederilor legale nu sunt considerate spitale, instituţiile destinate găzduirii persoanelor vârstnice şi copiilor;
Consiliul Naţional al Instituţiilor Spitaliceşti este instituit pe lângă Serviciul Federal de Sănătate Publică şi Serviciul pentru Siguranţa Alimentelor şi Mediu  şi are drept misiune emiterea unui aviz cu privire la orice problemă care vizează spitalele.

BULGARIA

Spitalele sunt clasificate în trei categorii (potrivit art.9 al Legii privind instituţiile medicale, adoptată în 1999, ultima modificare în 2001
):

· spitale care oferă asistenţă medicală curentă; acestea pot fi multidisciplinare sau specializate (boli acute, boli cronice grave etc.);

· spitale care oferă asistenţă medicală pe termen mediu sau pe termen lung;

· spitale de reabilitare (cu precădere terapie fizică).

Toate spitalele au statut de societate comercială (cu anumite excepţii precum centrele de urgenţă, centrele de transfuzii ş.a.), ceea ce le conferă o importantă autonomie administrativă şi financiară. Finanţarea acestora depinde, astfel, de proprietar. Spitalele care aparţin în întregime statului sunt conduse de un consiliu director aflat sub controlul Ministerului Sănătăţii.

Spitalele regionale aparţin în proporţie de 51% autorităţilor regionale de sănătate şi 49% municipalităţilor. Spitalele municipale aparţin în întregime municipalităţilor.

CEHIA

Clasificarea spitalelor se face din punct de vedere teritorial:

· spitale regionale, care asigură asistenţă medicală terţiară specializată;

· spitale districtuale – de asistenţă specializată;

· spitale municipale – de medicină internă, chirurgie, pediatrie şi obstretică-ginecologie.

Spitalele universitare sunt în proprietatea statului, pe când celelalte tipuri de spitale aparţin regiunilor.

ESTONIA

Potrivit Legii privind organizarea serviciilor medicale (adoptată în 2001, ultima modificare în 2010
) spitalele se clasifică în:

· spitale ale marilor oraşe (spitale care oferă asistenţă medicală terţiară şi spitalele universitare);

· spitale judeţene (care asigură asistenţă medicală în diverse specializări);

· spitale municipale (medicină internă şi asistenţă medicală pe termen lung).

Potrivit art.22 (4) al aceleiaşi legi, spitalele mai sunt clasificate şi în: regionale, centrale, generale, locale, de specialitate, de reabilitare şi maternităţi.

Spitalele publice sunt în proprietatea statului sau a autorităţilor locale şi sunt administrate de autorităţile locale.

FINLANDA
În sistemul de sănătate finlandez coexistă spitalele publice cu cele private.

Spitalele sunt centrale (dintre care 5 spitale universitare) şi de district.
Administrarea spitalelor este în responsabilitatea districtelor şi municipalităţilor. 

GERMANIA

În sistemul medical german coexistă spitalele publice, spitalele private cu scop ne-lucrativ (cele mai multe susţinute de cultele religioase) şi spitalele private cu scop lucrativ. 

Spitalele publice sunt împărţite în două categorii:

· spitale generale

· spitale psihiatrice

Spitalele publice sunt proprietatea landurilor, a asociaţiilor de comune sau comunelor. Administrarea spitalelor publice se poate efectua în cadrul unei structuri de drept public sau de drept privat. 

GRECIA

În sistemul de sănătate sunt cuprinse spitalele publice din cadrul Serviciului Naţional de Sănătate, spitalele caselor de asigurări de sănătate şi spitalele private.

Există trei categorii de spitale:

· spitale generale;

· spitale mixte;

· sptiale specializae.

În cadrul spitalelor publice funcţionează 13 spitale militare şi 3 spitale ale sistemului de învăţământ.

Spitalele sunt adminsitrare de către serviciile regionale de sănătate. 

IRLANDA



În sectorul medical funcţionează atât spitale publice, cât şi spitale private. Spitalele private pot fi structuri non-profit sau profit, în funcţie de statut. 


Există două categorii de spitale publice:


• spitale generale;


• spitale de specialitate.

Spitalele publice sunt coordonate de Health Service Executive, structură naţională care a înlocuit, în anul 2005, entităţile locale cu atribuţii în domeniul sănătăţii.

ITALIA

În sistemul de sănătate public – privat coexistă  spitale care se clasifică astfel:

• spitale publice

Spitalele publice sunt clasificate în:

- spitale generale

- spitale universitare

- spitale autonome

- spitale specializate în cercetarea ştiinţifică medicală

Spitalele autonome sunt deţinute de Regiuni şi beneficiază de o gestiune autonomă, având responsabilitatea propriului buget.

Celelalte spitale publice sunt administrate direct prin intermediul Unităţilor de Îngrijiri Locale. Acestea sunt instituţii publice teritoriale dotate cu personalitate juridică, care dispun de autonomie în materie financiară şi în ceea ce priveşte resursele umane.  Spitalele publice pot avea şi activităţi private.

După 1994, spitalele cu înaltă specializare, care depindeau de stat şi-au dobândit autonomia şi au devenit trusturi de spital (cu stat juridic de societate având personalitate juridică proprie)

• spitalele private pot fi atât cu scop lucrativ cât şi fără scop lucrativ.
Cea mai mare parte a spitalelor private se află în relaţie contractuală cu Regiunile.

MALTA

În sistemul de sănătate public – privat coexistă următoarele categorii de spitale:
• spitale publice – sunt spitale gestionate de Ministerul Sănătăţii
• spitale private - sectorul privat oferă o paletă largă de ingrijiri medicale secundare şi terţiare; unele echipamente medicale nu există decât în sectorul privat.
MAREA BRITANIE

În Marea Britanie, Serviciul Naţional de Sănătate (NHS) a fost descentralizat în anul 1998, la nivelul celor patru naţiuni: Anglia, Ţara Galilor, Scoţia şi Irlanda de Nord. Structura existentă astăzi este rezultatul unei descentralizări importante, acţiune realizată, în special, în Anglia şi Ţara Galilor, şi uneia limitate, care a fost pusă în aplicare în Scoţia şi Irlanda de Nord.

Spitalele publice sunt organizat sub forma unor trusturi medicale. Există trei niveluri ierarhice:


• spitale comunitare;


• spitale locale;


• spitale regionale sau supraregionale.

La aceasta se pot adăuga spitalele specializate în intervenţii medicale de un anumit tip.

Trusturile aparţin comunităţii deservite, au regimul juridic de fundaţie, având un management autonom şi pot include mai multe instituţii medicale.

LETONIA

Spitalele sunt clasificate în funcţie de proprietarul acestora:

· spitale de stat;

· spitale ale municipalităţilor (marea majoritate);

· spitale private.

În anul 1993, dreptul de proprietate asupra instituţiilor de acordare a asistenţei medicale primare şi secundare a fost transferat municipalităţilor, în timp ce instituţiile de acordare a asistenţei medicale terţiare şi cele medicale specializate au rămas în proprietatea statului.

Spitalele publice au, în general, statut de organizaţie non-profit, dar pot avea şi statut de societate comercială pe acţiuni.

LITUANIA

Spitalele sunt clasificate în funcţie de specializare (Legea no.I-1367/1996 privind instituţiile medicale, ultima modificare în 2007
):

· spitale specializate (boli infecţioase, tuberculoză, oncologie, psihiatrie, toxicologie etc.);

· spitale generale;

· spitale de convalescenţă;

· spitale de readaptare;

· sanatorii.

Guvernul administrează spitalele universitare (în număr de două), iar municipalităţile administrează spitalele mici şi medii.

LUXEMBURG

În sistemul de sănătate al statului Luxemburg coexistă spitalele publice cu cele private.

Sunt definite patru categorii de spitale:

· centre spitaliceşti regionale;

· spitale generale;

· spitale de proximitate;

· stabilimente spitaliceşti specializate pentru boli acute
.

OLANDA 

În sistemul olandez coexistă spitalele publice cu cele private cu scop nelucrativ (88%) sau cu scop lucrativ; toate spitalele sunt supuse dreptului privat, au grad ridicat de autonomie şi pot fi asimilate întreprinderilor comerciale.

Există două categorii de spitale:

· spitale universitare;

· spitale generale sau specializate.
POLONIA
Cele mai multe spitale aparţin sectorului public, dar există şi spitale private cu scop nelucrativ. Numărul spitalelor private este în creştere.
După reforma din 1997 spitalele au fost întegrate în patru mari categorii:

· spitale pentru boli acute:

· spitale pentru boli cronice;

· aziluri:

· ospicii

PORTUGALIA

Cadrul Legal 

Legea generală de sănătate nr. 48/90 din 24 august

În sistemul de sănătate public – privat coexistă  spitalele publice şi private şi anume:

• spitale publice – entităţi de tipul  întreprinderilor – sunt instituţii publice având autonomie administrativă, financiară şi patrimonială şi au regimul juridic al întreprinderilor. 

 • spitalele publice tradiţionale administrate de autorităţile publice – sunt instituţii publice dotate cu personalitate juridică, precum şi cu autonomie financiară şi administrativă. De asemenea, pot avea sau nu autonomie patrimonială. Unele companii private sunt autorizate să administreze instituţiile  publice spitaliceşti.

Există 2 categorii de spitale publice pentru îngrijirea afecţiunilor de tip acut:

- spitale centrale

- spitale districtuale

•  spitale în parteneriat public-privat;

• spitale private - sunt specializate, în general, în aplicarea tratamentelor  determinate. Aceste spitale se repartizează între spitalele private cu scop lucrativ şi spitalele private fără scop lucrativ (ceea ce reprezintă 26% din totalul spitalelor).

SLOVACIA

În Slovacia funcţionează 4 tipuri de spitale:

• tip I – medicină internă, pediatrie, ginecologie, medicină de urgenţă asigurată pentru o populaţie cuprinsă între 20.000 şi 30.000 de persoane;

• tip II – spitale care oferă îngrijire terţiară pentru o populaţie de 150.000
200.000 de persoane;

• tip III - spitale care oferă servicii de îngrijire terţiară de specialitate la nivel naţional;

• tip IV – spitale universitare.

Spitalele publice sunt autonome din punct de vedere juridic, marea lor majoritate fiind în subordinea Ministerului Sănătăţii.

SLOVENIA

Există două categorii de spitale:
• la nivel naţional - spitalele universitare şi institutele medicale, care oferă servicii de asistenţă medicală secundară sau terţiară;
• la nivel regional - spitalele generale, care oferă asistenţă medicală secundară.
Toate spitalele publice sunt în proprietatea statului.

Instituţiile medicale se clasifică astfel:

- centre clinice şi institute (nivel terţiar);
- spitale (nivel secundar);
- farmacii şi centre de îngrijire de sănătate (nivel primar).
SPANIA

Cadrul legal

Legea generală de sănătate nr.14/1986 din 25 aprilie
 

În sistemul de sănătate public – privat coexistă spitale publice, spitale private fără scop lucrativ, spitale private cu scop lucrativ.

Spitalele se clasifică după mai multe criterii şi anume:

- statutul juridic

- tipul de asistenţă medicală acordată

- subordonarea patrimonială

1. În funcţie de statutul juridic, există următoarele tipuri de spitale:

• Companii de sănătate publică – structuri spitaliceşti  din sectorul public cu personalitate juridică.

Spitalele publice sunt, în general, administrate de Departamentele de sănătate ale Comunităţilor autonome.

Unele spitale publice dispun de o administrare autonomă.

Cele mai mari spitale aflate în capitalele provinciilor, oferă asistenţă medicală specializată şi constituie nivelul terţiar de îngrijiri medicale.

Există 3 categorii de spitale publice pentru îngrijirea afecţiunilor de tip acut:

- spitale provinciale - furnizează servicii spitaliceşti de bază
- spitale generale

- spitale de psihiatrie

• Spitale - fundaţii - entităţi dotate cu personalitate juridică proprie, cu scop lucrativ sau fără scop lucrativ; au propriile active pe care le atribuie obiectivelor de interes general.
• Consorţiile spitaliceşti - entităţi cu personalitate juridică, cu active proprii.

2. În funcţie de tipul de asistenţă medicală acordată, spitalele se clasifică astfel:

- Spitale Generale -sunt destinate îngrijirii pacienţilor cu patologii variate şi serveşte domenii ale medicinei precum chirurgie, obstretică şi ginecologie, pediatrie.
- Spitale de chirurgie
- Maternităţi
- Spitale de pediatrie
- Spitale pentru îngrijirea mamei şi copilului
- Spitale de psihiatrie

- Spitale de boli pulmonare

- Spitale de oncologie

- Spitale de oftalmologie

- Spitale O.R.L.

- Spitale de traumatologie şi recuperare medicală

- Spitale de recuperare psihofizică

- Spitale de urgenţe medico – chirurgicale

- Spitale de Geriatrie

- Spitale de dermatologie

3. În funţie de subordonarea patrimonială, spitalele se clasifică astfel:

- Spitalul Sistemului de Securitate Socială

- Spitalul Institutului de Sănătate Carlos III

- Spitalul Ministerului Interior

- Spitalul Ministerului Apărării

- Spitalul Comunităţilor Autonome

- Spitalul Provinciale sau ale Consiliilor municipale

- Spitale Municipale

- Spitale pentru accidente şi boli profesionale

- Spitale private

SUEDIA

În sistemul suedez de sănătate coexistă spitalele de stat cu cele private cu scop lucrativ sau nelucrativ. În pofida creşterii numărului stabilimentelor private, în 2001 Parlamentul a adoptat o lege care interzice trecerea spitalelor publice în sectorul privat. 

Există trei categorii de spitale:

· spitale regionale;

· spitale centrale de judeţ;

· spitale de district.

Cele mai multe spitale private se află în proprietatea judeţelor. 

UNGARIA

Prin reforma din domeniul sanitar, care a avut loc în anul 2006, s-au creat două niveluri de instituţii medicale:

• spitale principale, echivalente spitalelor de urgenţă;

• spitale teritoriale, care oferă o gamă largă de intervenţii medicale.

Potrivit legislaţiei, pe teritoriul ţării funcţionează spitale publice şi private. Privatizarea instituţiilor medicale se poate realiza prin transformarea lor în corporaţii, prin privatizare funcţională şi privată. La nivelul anului 2006, statistica relevă un număr de paturi egal cu 97,3% în spitalele publice şi de 2,7% în instituţiile private.

Spitalele au fost transferate în subordinea structurilor de conducere locale (judeţe şi municipii), cu excepţia spitalelor universitare şi spitalelor mari de urgenţă, rămase în proprietatea statului.

� � HYPERLINK "http://en.wikipedia.org/wiki/Acute_care" ��http://en.wikipedia.org/wiki/Acute_care� 


� http://www.euro.who.int/__data/assets/pdf_file/0009/96435/E89021.pdf


� Federal Ministry of Health and Women (BMGF) (2005): Public Health in Austria. Vienna


� � HYPERLINK "http://staatsbladclip.zita.be/moniteur/lois/2008/11/07/loi-2008024327.html" ��http://staatsbladclip.zita.be/moniteur/lois/2008/11/07/loi-2008024327.html�





� � HYPERLINK "http://www.lexadin.nl/wlg/legis/nofr/eur/lxwebul.htm" ��http://www.lexadin.nl/wlg/legis/nofr/eur/lxwebul.htm� 


� � HYPERLINK "http://www.haigekassa.ee/eng/" ��http://www.haigekassa.ee/eng/� 


� � HYPERLINK "http://www.salute.gov.it/" ��http://www.salute.gov.it/�


� � HYPERLINK "http://www.sahha.gov.mt/pages.aspx" ��http://www.sahha.gov.mt/pages.aspx�





� � HYPERLINK "http://www3.lrs.lt/pls/inter3/dokpaieska.showdoc_e?p_id=319030" ��http://www3.lrs.lt/pls/inter3/dokpaieska.showdoc_e?p_id=319030� 


� Regulamentul referitor la planul spitalicesc naţional din 13 martie 2009 - http://www.who.int/medical_devices/survey_resources/health_technology_national_policy_luxembourg.pdf


� � HYPERLINK "http://www.euro.who.int/__data/assets/pdf_file/0017/154160/e95981.pdf" ��http://www.euro.who.int/__data/assets/pdf_file/0017/154160/e95981.pdf�


�� HYPERLINK "http://www.minsaude.pt/portal/conteudos/a+saude+em+portugal/politica+da+saude/enquadramento+legal/leibasessaude.htm" ��http://www.minsaude.pt/portal/conteudos/a+saude+em+portugal/politica+da+saude/enquadramento+legal/leibasessaude.htm�





� � HYPERLINK "http://www.euro.who.int/__data/assets/pdf_file/0017/154160/e95981.pdf" ��http://www.euro.who.int/__data/assets/pdf_file/0017/154160/e95981.pdf�


� � HYPERLINK "http://noticias.juridicas.com/base_datos/Admin/l14-1986.html" ��http://noticias.juridicas.com/base_datos/Admin/l14-1986.html�

